recursal/SuperWikiNEXT-32B huggingface dataset:
הרב **אברהם יעקב הכהן פאם** (1913 – 2001, יליד וידזה, ה'תרע"ג - ניו יורק, כ"ח באב ה'תשס"א) היה ראש ישיבת "תורה ודעת" בברוקלין שבניו יורק, יושב ראש מועצת גדולי התורה של אגודת ישראל בארצות הברית, מייסד רשת בתי הספר שובו בישראל, פוסק הלכה ודרשן.

ביוגרפיה
--------

נולד בעיירה וידזה (אז בפלך וילנה של האימפריה הרוסית, בתחומי בלארוס של ימינו) לרב מאיר זאנוויל פאם (1879 – 1969), תלמידו של ה"חפץ-חיים", ולרחל לאה בת רבי שמעון דב אנוליק (1866 – 1971), רבן של שאקי ושדליץ.

בשנת ה'תרפ"ג, בגיל 11, נשלח רבי שמעון דוב אנוליק ללמוד בישיבת "עטרת צבי" שבקובנה.

הרב אברהם יעקב פאם היה נכדו של הרב משה דוד פאם שנולד בסמיאטיץ'.

בשנת ה'תרפ"ז היגר עם הוריו לארצות הברית, שם קיבל אביו את משרת רב בית הכנסת הגדול של בראונסוויל בברוקלין, ושימש כר"מ בישיבת רבי חיים ברלין. הוא החל ללמוד בישיבת תורה ודעת אצל רבי דוד הכהן ליבוביץ', ובגיל 21 נסמך להוראה[דרושה הבהרה].

בכ"א באב ה'תש"ג נישא לשרה לבית בלמוטה.

בשנת ה'תרצ"ז התמנה כר"מ בישיבה, ולימים התמנה לראש הישיבה. שימש כיושב ראש ועד הרבנים של ארגון הגג של החינוך היהודי בארצות הברית "תורה ומסורה" וכיושב ראש מועצת גדולי התורה של אגודת ישראל בארצות הברית.

בשנת ה'תשנ"א יזם את ייסודה של רשת החינוך החרדית-ישראלית "שובו", הפונה לקהל חילוני ומיועדת בעיקר לילדי עולים מחבר המדינות.

נפטר בכ"ח באב תשס"א. בהלווייתו השתתפו רבבות.

ספריו
-----

* "**עטרה למלך**", מאמרי הגות ומוסר, בעריכת מתתיהו בלום, ניו יורק ה'תשנ"ג
* "**מורה צדק**", מאמרי הגות ומוסר וקובץ מכתבים, בעריכת הרב מאיר פאם והרב גרשון נוף, ניו יורק, ה'תשע"ב
* "**עטרת אברהם**", על התורה, בעריכת הרב שלום סמיט, ניו יורק
* "**עטרת אברהם**", על מועדי ישראל, בעריכת הרב שלום סמיט, ניו יורק

לקריאה נוספת
------------

* הרב שמעון פינקלמן, **אהוב על כולם**, הוצאת פלדהיים, תשע"א 2010
* **הרב פאם** - חייו והשקפת עולמו של הרב אברהם יעקב הכהן פאם, "שובו" - רשת חינוך לילדי עולים בישראל, 2005

קישורים חיצוניים
----------------

* הרב יוחנן גולד, מתלמידיו של אברהם אבינו, באתר בחדרי חרדים
* הרב מתתיהו בלום, ****הג"ר ר' אברהם יעקב הכהן פאם - קווים לדמותו****, בתוך: ישורון, יא, אלול תשס"ב, באתר היברובוקס
* הרב אבי שפרן, A True Jewish Leader
* RABBI AVROHOM YAAKOV PAM
* תמונה שלו בצעירותו
* הרב אברהם יעקב פאם, באתר "Find a Grave" (באנגלית)
* אברהם יעקב בן מאיר פאם (1913-2001), דף שער בספרייה הלאומית

הערות שוליים
------------

1. 1 2  Kamenetsky, Rabbi Mordechai. The majesty of man, *Jewish World Review*, August 16, 2002
2. ↑  שובו אתר הבית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266388805171
* GND: 13030056X
* ISNI: 0000 0003 9940 9561
* LCCN: nr95012946
* VIAF: 293155573
* WorldCat: lccn-nr95012946

 |
"אני סבתא שלךָ" הוא מחזה קומדיה ישראלי מאת איתי סונטג בכיכובה של רבקה מיכאלי ובבימויו של רועי שגב. המחזה הוצג לראשונה בשנת 2022 בתיאטרון הקאמרי.

עלילה
-----

אוֹדליה (רבקה מיכאלי), היא פנסיונרית נוקשה וצינית המסרבת לחתום על פרויקט "פינוי ובינוי" בבניין בו היא גרה בכדי לא להרוס את חדרו של בנה המנוח. התמונה משתנה כאשר היא מוצאת בחדר בנה טופס מבנק הזרע, היא מבינה שאיפה שהוא בעולם, נמצא הנכד שלה.. 

אוֹדליה ושתי חברות הנפש שלה, דבורה וחיה, רוקמות עסקה עם יוני, אחראי הפרויקט: הוא יעזור להן למצוא את הנכד ובתמורה, אוֹדליה תחתום. כך, יוצאים המעורבים למסע שמטרתו היא למצוא את הילד לו היא תוכל להגיד "אני סבתא שלך".

הפקה
----

המחזה נכתב על ידי סונטג לאחר מות אמו, שלא זכתה להיות סבתא.

בספטמבר 2022, המחזה הוצג לראשונה במסגרת פסטיבל "פותחים במה בבית ליסין" להקראת מחזות מקוריים. בקריאה המבוימת השתתפו השחקנים תיקי דיין, גילת אנקורי, אורנה רוטברג, תום חגי, רוברט הניג ויעל בר שביט.

בנובמבר 2022, עלה המחזמר בתיאטרון הקאמרי.

ההצגה הונגשה בספרייה המרכזית לעיוורים ולבעלי לקויות קריאה.

שחקנים
------

רבקה מיכאלי - אוֹדליה (אוֹדי) שפיגל

גילת אנקורי - דבורה רוזנבלום

אסתי קוסוביצקי - חיה ברמן

תום אבני / ערן מור - יוני גל

שלמה וישינסקי - פרופסור אלי שור

אוסנת בן יהודה / מורן ארביב – מיכל / שירלי רום

צוות
----

מחזה: איתי סונטג

בימוי: רועי שגב

תפאורה: ניב מנור

תלבושות: אביה בש

מוזיקה: איתמר גרוס

תאורה: זיו וולושין

דרמטורגיה: גור קורן

ע' במאי: קארין סיגל

ביקורות
-------

ההצגה זכתה לביקורות חיוביות ותשבחות ממבקרי תיאטרון וקהל הצופים, ונכון לספטמבר 2023, היא הועלתה מעל ל-100 פעמים בתיאטרון הקאמרי ובהיכלי התרבות ברחבי הארץ.

קישורים חיצוניים
----------------

* דף ההצגה באתר הקאמרי
* תוכנית ההצגה

הערות שוליים
------------

1. ↑  תוכניה אני סבתא שלך, באתר www.cameri.co.il
2. ↑  דף ההצגה באתר הקאמרי, באתר cameri.co.il
3. ↑  חלוץ, דינה (2023-01-09). "בגיל 84 רבקה מיכאלי מצטלמת לראשונה לשער "לאשה" ועונה לשאלות של בינה מלאכותית". *Ynet*. נבדק ב-2023-09-26.
4. ↑  "סיכמנו שכל אחת תספיד את השנייה": רבקה מיכאלי, אסתי קוסוביצקי וגילת אנקורי מככבות בהצגה חדשה, באתר ynet, ‏2022-11-17
5. ↑  תום אבני: "לירז חתכה קולרבי דק דק, וזה שבה את ליבי", באתר mako, ‏2022-12-22
6. ↑  "אני סבתא שלך": השחקן שלמה וישינסקי מדבר על הקשר הכואב להצגה החדשה, באתר www.maariv.co.il
7. ↑  "אני סבתא שלך": גריאטריה זה כאן וזה צעיר יותר ממה שדמיינתם, באתר www.maariv.co.il
8. ↑  דפנה הראל כפיר, "אני סבתא שלך" עם רבקה מיכאלי. קומדיה קלילה של הקאמרי. ביקורת, באתר פואנטה, ‏2022-12-07
פירוש נוסף ערך זה עוסק בספר של הרב מסעוד חי רקח. אם התכוונתם לספרו של רבי אלעזר רוקח רבה של אמסטרדם, ראו רבי אלעזר רוקח.
ספר מעשה רקח
**מעשה רקח** הוא ספר פירוש על משנה תורה לרמב"ם מאת הרב מסעוד חי רקח.

בתחילת הספר העתיק המחבר פירושים על הרמב"ם ממספר ראשונים ובראשם ר' אברהם בן הרמב"ם. ספר מעשה רקח נחשב לאחד מספרי היסוד של הפירושים למשנה תורה, הן בזכות ברור הגרסה המדויקת של הרמב"ם (על ידי השוואת שבעה נוסחים של הרמב"ם) והן בזכות הרב רקח עצמו. במשך עשרות שנים בספר הייתה הגרסה המודפסת היחידה של כתבי ר' אברהם בן הרמב"ם, דבר שנתן חשיבות גדולה לספר.

החיבור הוא בן ארבעה כרכים, כשרק חלק א' יצא בחיי המחבר, בדפוס ונציה בשנים 1742 - 1743, חלקים ב' וג' הודפסו בשנים 1862 - 1863 בדפוס ליוורנו, וחלק ד' הודפס בשנת 1964 בירושלים על ידי הרב שמואל עקיבא שלזינגר. החידושים של הרב רקח מגיעים עד לאמצע "ספר קנין" ומשם ואילך- יש חידושים של חתנו, הרב נתן מאורות.

פרטים ביבליוגרפיים
------------------

ספר מעשה רקח
במרכז דפי הספר נדפס נוסח הרמב"ם ומצדדיו הפירוש מעשה רקח בשני טורים כשמעל כל טור הכותרת מעשה רקח. בהקדמתו הכין המחבר מענה לשאלה צפויה ("וכאן הבן שואל") מדוע הוא שינה מהמקובל ולא הדפיס את השגות הראב"ד יחד עם לשון הרמב"ם, הסברו הוא שבתוכניתו לא היה להתעסק ב"תירוצים והלצות" על השגות הראב"ד כי כבר קדמוהו המגיד משנה והכסף משנה "ואינו בדין להזכיר ההשגה בלא ההלצה".

חלק א - נדפס בחיי המחבר בוויניציאה בשנים תק"ב-תק"ד (1742 – 1743), עם הסכמות רבני ויניציאה ובו רפ"ו עמודים.

חלק ב' - נדפס בליוורנו בשנת תרכ"ב (1862) על ידי בן בתו של המחבר רבי חיים אברהם אדאדי עם הסכמות רבני טבריה, ליוורנו, טריפולי ורבי חיים פאלאג'י ובו קנ"ז דפים.

חלק ג' - נדפס בליוורנו בשנת תרכ"ג על ידי רבי יעקב רקח (תק"ס - תרנ"א) דור חמישי למחבר ובו קס"ז דפים.

חלק ד' - נדפס לראשונה בירושלים בשנת תשכ"ד (1964) על פי כתב יד שהועתק ועוטר בהערות על ידי רבי שמואל עקיבא יפה - שלזינגר ובו שמ"ה עמודים.

נינו רבי אברהם חיים אדאדי בהקדמתו לחידושים על ח"ב של הרמב"ם שיצאו לאור על ידו כתב שיש ברשותו חידושים על חלק ד' של הרמב"ם "עד פי"א מהלכות זכייה ששם נסתלק ארון הקודש" אכן בכתב יד שעל פיו הוציא הרב שלזינגר את מהדורתו הנ"ל נכתב בסוף פ"י מהלכות זכייה ומתנה מכאן ואילך הוא ממו"ר זקיני הרב מאורות נתן זלל"ה כי כן שמעתי ממנו, וכמו שכן מוכח ממה שכתב לקמן פי"ב שאלה ופקדון וגם ממה שכתב לקמן פרק י"ב שאלה ופקדון דין י"א, וגם ממה שכתב לקמן בהל' שכנים פרק עשירי דין י"א שיטה ט יעוי"ש והוא היה חתן המלך כנודע". הרב שלזינגר כותב בפתח הספר" פעמים מספר מזכיר המחבר בכתב היד מה שכתב במקומות אחרים בהלכות שונות, ומכיוון וכל זה נדפס בחלקים הראשונים של ספרו הרי שאין כל ספק לגבי אמיתות כתב היד והדברים מעידים על עצמם מבטן של מי הם יצאו"

ראו גם
------

* ר' מסעוד חי רקח

קישורים חיצוניים
----------------

* תיאור הספר  **מעשה רקח** ומידע על המחבר באתר היברובוקס.
* ר' מסעוד חי רקח, **מעשה רקח חלק ראשון (ספר המדע, אהבה, זמנים)**, באתר היברובוקס
* ר' מסעוד חי רקח, **מעשה רקח חלק שני (ספר נשים, קדושה)**, באתר היברובוקס
* ר' מסעוד חי רקח, **מעשה רקח חלק שלישי (ספר הפלאה, זרעים, עבודה, קרבנות, טהרה)**, באתר היברובוקס
* ר' מסעוד חי רקח, **מעשה רקח חלק רביעי (ספר נזיקין, הלכות מכירה והלכות זכייה ומתנה מספר קנין)**, באתר היברובוקס

הערות שוליים
------------

1. ↑  שו"ת ויקרא אברהם (ליוורנו תרכ"ה) יו"ד סי' ד' דף ט"ז, ב מאת נינו של ה"מעשה רקח" רבי אברהם חיים אדאדי. ההקדמות לספר.
מקים הקיבוץ, אדמו"ר שמריה נח שניאורסון
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**הקיבוץ בבוברויסק** הייתה ישיבה לבחורים בוגרים של חסידות חב"ד-קאפוסט-בוברויסק. הקיבוץ נוסד בשנת 1901 (תרס"א) בידי האדמו"ר מחב"ד קאפוסט-בוברויסק, רבי שמריה נח שניאורסון, והתקיים עד פטירתו בשנת 1923 (תרפ"ג).

היסטוריה
--------

בשנת 1901 הקים רבי שמריה נח שניאורסון שהתמנה שנה קודם לכן כאדמו"ר מחב"ד-קאפוסט והחל להנהיג חצר חסידית בעיר בוברויסק (במקביל לחצר שהנהיג אחיו ברציצה), ישיבה בעיר. אופי הישיבה היה בסגנון הישיבות החב"די, התלמידים בה למדו חסידות, ואת ספר התניא. אך בלימוד הגמרא, דמה ה"קיבוץ" לישיבות הליטאיות, בדרך של עיון, פלפול, סברא והיגיון.

הישיבה מוקמה בחצרו של רבי שמריה נח, בתוך בנין עשוי עץ. לאחר השריפה בשנת 1902 הוקם עבור הישיבה בית אבן.

בקיבוץ למדו בחורים מבוגרים באופן עצמאי, ללא עזרת ראש ישיבה. מפעם לפעם נבחנו התלמידים על ידי רבנים מפורסמים מחצרו של רבי שמריה נח, וכך הוסמכו לרבנות.

עם השנים התרחבה מסגרת הישיבה גם לתלמידים צעירים יותר. הללו עמדו תחת פיקודו והדרכתו של הרב יעקב הנקין והרב חיים אליעזר ביחובסקי.

בשנת 1910, עקב התפתחות הציונות בקרב צעירים ונוער, התמעטו התלמידים עד כדי מספר של כחמישים בחורים.

על אף זאת לא הופסקו סדרי הישיבה, ואלו המשיכו להתנהל כהרגלם. אך הוחלט להתאים את הישיבה בהתאם לרוח הזמן, לכן הותר לתלמידים המבוגרים ללמוד את השפה הרוסית ולימודי חול נוספים, "מפני שבלעדי זה אי אפשר גם לרבנים להתקיים בזמן הזה".

על אף הרוח המתקדמת בישיבה, נאסר בישיבה על פעילות ציונית. הרב שלמה יוסף זוין, שהיה תלמיד בישיבה, סיפר: "בשנת תרס"ד (1904) נפטר בנימין זאב הרצל, והרב מהומל בא לבוברויסק להספידו באספה ציבורית. בישיבתו של האדמו"ר רבי שמריה נח הוכרז, כי כל תלמיד שילך לשמוע את ההספד על הרצל סופו לשלם קנס גבוה לצדקה כעונש. ואני יצאתי ידי שניהם, גם הלכתי להספד וגם שילמתי את הקנס כפקודת הרב".

על אף השתייכות הישיבה לחסידות חב"ד-בוברויסק, בישיבה למדו גם תלמידים הנמנים עם חסידי לובביץ', ואף חלק מהצוות היו חסידי לובביץ'.

בצוואתו ביקש האדמו"ר "להשתדל להעמיד את הקיבוץ על מכונו", אך בשל הנסיבות נסגר ה"קיבוץ" והפסיק להתקיים.

צוות הישיבה
-----------

* הרב מנחם מנדל שניאורסון, בן רבי שמריה נח – ראש הישיבה
* הרב מנחם מנדל קפלן, חסיד חב"ד-ליובאוויטש
* הרב יעקב הנקין מסנובסק
* הרב חיים אליעזר ביחובסקי

בוגרים ידועים
-------------

* שלמה יוסף זוין, רב בירושלים
* יעקב ישראל זובער, רב בארצות הברית ובשוודיה
* ניסן טלושקין, רב בארצות הברית
* יעקב שיפרין, רב בארצות הברית
* משה דון יחיא, רב באולה
* שמואל קיפניס, רב באוורוטש

לקריאה נוספת
------------

* עמרם בלוי, **המאור הגדול**: קורות חייו של הרה"ק רבי שמרי' נח שניאורסאהן מבאברויסק זי"ע, היכל הבעש"ט, גיליון כב עמוד צה ואילך.

הערות שוליים
------------

1. ↑  י. טלושקין, "הד הזמן", 1910, גיליון 151 (ספר זיכרון לקהילת בוברויסק, עמוד 296).
2. ↑  מעשה שהיה, עמוד 187. על התנגדותו של רבי שמריה נח לציונות ראו גם בוברויסק עמוד 276.
3. ↑  ספר זיכרון (גורודצקי), עמוד 342.
4. ↑  אליהו קפלן, בוברויסק, עמוד 300.
הרב **חיים שלמה דיסקין** (נולד בד' בתשרי ה'תש"ך, 6 באוקטובר 1959) הוא הרב הראשי האשכנזי של קריית אתא, רב קהילת חב"ד בעיר, ושליח חב"ד הראשי בעיר.

ביוגרפיה
--------

נולד בבני ברק לחנה ולרב שמעון משה דיסקין. בילדות למד בתלמוד תורה חב"ד בבני ברק, בישיבת תומכי תמימים בלוד וישיבת תומכי תמימים המרכזית בכפר חב"ד, בח' באלול תשל"ז נשלח על ידי הרב מנחם מנדל פוטרפס ביחד עם עוד חמישה בחורים לפתוח את הישיבה במגדל העמק אותה הקים הרב יצחק דוד גרוסמן, שבוע קודם. בהמשך נקראה הישיבה בשם ישיבת תומכי תמימים, בשנת תש"ם נסע ללמוד בישיבת תומכי תמימים ליובאוויטש המרכזית – 770 בברוקלין שבניו יורק.

בטבת תשמ"ג נישא לרחל בת הרב שלמה קופצ'יק ששימש כשליח חב"ד בקריית אתא. למד בכולל בקריית אתא ובקריות במשך חמש שנים, שם קיבל סמיכה מטעם הרבנות הראשית לישראל.

בשנת תשמ"ז התמנה לרב בית ספר בקריית אתא, כעבור זמן התמנה לרב של כל בתי הספר הממלכתיים בעיר.

בשנת תש"ן, לאחר פטירת חמיו, התמנה הרב דיסקין לשליח חב"ד בקריית אתא. במשך השנים פתח הרב דיסקין גני ילדים, ארבעה בתי חב"ד, ספרייה עם למעלה מאלפיים ספרים וארגון "ארוחה חמה" המספק בכל יום ארוחות חמות למאות נזקקים.

בשנת תשע"א הוא התמודד בבחירות לרבנות בקריית אתא על פי בקשת הרב שמעון למברגר האדמו"ר ממאקאווא ונבחר בט"ו בשבט תשע"א לרבה האשכנזי של קריית אתא.

בשנת תשס"ב הוא הקים בקריית אתא בניין בצורת בניין 770.

### משפחתו

לרב דיסקין שני בנים וארבע בנות. אחיו, הרב ישראל מאיר, משמש כשליח חב"ד הראשי בגרמניה ורב במינכן.

לקריאה נוספת
------------

* **לעצור את הסכנה**, עיתון כפר חב"ד, גיליון 1324, ז' אייר תשס"ט
* משה מרינובסקי, **רבנים מזן אחר**, עיתון כפר חב"ד, גיליון 1577, חג הסוכות תשע"ה

קישורים חיצוניים
----------------

* "הרבי צפה את בחירתי לרב העיר כבר לפני 27 שנים"... באתר שטורעם
* מתנה של ילד, הרב דיסקין מתראיין לדף השבועי של חברת jem - אדר ב' תשע"ו
* אדי גל, הגנב התחרט והחזיר לרב דיסקין את השטרות
* מה הסוד לחינוך ילדים? ואיזו הוראה היה קשה לרב דיסקין לקבל מהמשפיע שלו? באתר יוטיוב
* נאומו המסעיר של הרב דיסקין: זוגיות חסידית בעידן עכשווי  באתר col תשע"ז
* שאול כהנא, ‏שבעת החב"דניקים שהפכו לרבני ערים, באתר כיכר השבת, 26.11.2017

הערות שוליים
------------

1. ↑  "להגדיל את הישיבה עד לסניף של תומכי תמימים" - שטורעם.נט כל חב"ד יודעת, באתר www.shturem.net
2. ↑  הרב דיסקין חגג את בחירתו לרב העיר ■ וידאו וגלריה - שטורעם.נט כל חב"ד יודעת, באתר www.shturem.net
3. ↑  פרסום ראשון: הרב חיים-שלמה דיסקין נבחר לרבה של קרית-אתא
"**טהראן – חיפה - תל אביב**", או **TeHTel**, היה פרויקט היוצר קשרים בין אזרחים איראנים לאזרחים ישראלים, ומחבר בין התרבות הישראלית והאיראנית. הפרויקט, שהושק במרץ 2012, פועל במרכז עזרי לחקר איראן והמפרץ הפרסי באוניברסיטת חיפה. TeHTel כולל אתר בפרסית, ופרופילים ברשתות חברתיות בינלאומיות ופרסיות. בפרויקט נרשמו מיליוני דפים נצפים, כתבותיו מצוטטות בכלי תקשורת איראנים מובילים, ומשתמשים איראנים פרסמו בפרויקט עשרות אלפי תגובות בפרסית. אנשי הפרויקט מקיימים קשר יום יומי עם אזרחים איראנים.

מהות הפרויקט
------------

ל-TeHTel רשת של מאות שותפי תוכן ישראלים, שכוללת גופי תקשורת ישראלים גדולים לצד בלוגרים וצלמים עצמאיים. עורכי האתר בוחרים כתבות שונות ששותפי התוכן מפרסמים בעברית, מתרגמים אותן לפרסית ומפיצים את הכתבות באיראן. התכנים המתורגמים משמשים כבסיס לדיאלוג בין אזרחי המדינות. האתר מפרסם כתבות במגוון רחב של נושאים, החל מחיי היום יום בישראל, דרך תרבות ופוליטיקה, ועד כלכלה ונושאים מזרח תיכוניים. הפרויקט עוסק גם בנושאים רגישים, כגון המתחים בין מזרחים לאשכנזים בישראל ויוקר המחיה. 

מאמרים ישראלים שפורסמו ב-TeHTel הועתקו וצוטטו בתכיפות בכלי תקשורת איראנים מקוונים, ובהם למשל Raja News ו-YJC, אתר המזוהה עם משמרות המהפכה השמרניות באיראן. 

אנשי הפרויקט רוקמים קשרים יום יומיים עם האוכלוסייה באיראן. במסגרת זו, האיראנים מספרים בלשונם על חייהם ועל רעיונותיהם הפוליטיים, ולעיתים חולקים גם סיפורים אישיים. 

מעת לעת, יוזמים אנשי הפרויקט פעילות משותפת בין פעילים ישראלים לאיראנים.

תגובת השלטון האיראני ל-TeHTel
-----------------------------

כחודש לאחר השקת TeHTel, תקף את הפרויקט הבכיר האיראני מiחסן רזאי, לשעבר משמרות המהפכה, מועמד לנשיאות המדינה, ומזכיר המועצה לקביעת אינטרס המשטר. רזאי טען כי הפרויקט הוא "אתר ריגול חדש של המשטר הישראלי", וכי "עורכי האתר טוענים אמנם כי האתר נועד ליצירת קשרי ידידות בין שני העמים, אך נראה כי מטרתו העיקרית היא ריגול והשגת מודיעין מתוך איראן בשיטה חדשה". בעקבות רזאי, מספר אתרים המזוהים עם בכירים אחראים בשלטון האיראני פרסמו גינוי לפרויקט.
בתגובה לדברי רזאי, פרסמו אנשי הפרויקט מכתב פתוח ובו קריאה לדיאלוג בין העמים. כחודש לאחר התקרית, פרסמה קבוצה בשם "לוחמי וקציני הסייבר של מחוז כרמאן", קבוצת האקרים איראנית המזוהה עם גורמים קיצוניים, גינוי חריף ל-TeHTel. באותו חודש תקפו האקרים איראנים את הפרויקט.

קישורים חיצוניים
----------------

* אתר הפרויקט (לא פעיל)

הערות שוליים
------------

1. ↑  אביב מזרחי, TeHTel: לקרוא על דפני ליף בפרסית, באתר ynet, 14 במרץ 2012
2. ↑  דודי כהן, איראני רצה להתאבד, וזכה לחיבוק מישראלים, באתר ynet, 12 באוגוסט 2012
3. ↑  YJC, "חיילות ישראליות בתפקיד"
4. ↑  דודי כהן, איראנים בפורום ישראלי: "רוצים להגיע לישראל", באתר ynet, 23 באפריל 2012
5. ↑  דודי כהן, איראני רצה להתאבד, וזכה לחיבוק מישראלים, באתר ynet, 12 באוגוסט 2012
6. ↑  דודי כהן, בכיר איראני נגד אתר ישראלי: "כלי ריגול חדש", באתר ynet, 16 באפריל 2012
7. ↑  האקרים איראניים תקפו את אתר ההידברות הישראלי-איראני, באתר גלובס, 1 במאי 2012
פירוש נוסף ערך זה עוסק בתערובת בכימיה. אם התכוונתם למשמעות אחרת, ראו תערובת (פירושונים).
**תערובת** היא מערכת של שניים או יותר חומרים שונים: יסודות, תרכובות או שניהם יחד, המקיימים ביניהם אך ורק קשרים בין-מולקולריים (להבדיל מבין אטומיים) ובכך שומרים על תכונותיהם הכימיות והפיזיקליות. דוגמה לתערובת היא **מים ושמן** שעורבבו יחדיו.

תרכובת גם היא מורכבת מחומרים שונים, אך הללו קשורים ביניהם בקשרים תוך-מולקולריים, דבר המקנה לתרכובת תכונות עצמאיות משלה, אשר בדרך כלל שונות מאוד מהתכונות של החומרים המרכיבים אותה.

ישנם שני סוגים של תערובות: **תערובת הומוגנית** (אחידה) ו**תערובת הטרוגנית** (לא אחידה). תערובת הומוגנית היא תערובת שבה אי אפשר להבחין בין מרכיבי התערובת, גם מבעד למיקרוסקופ אופטי; תערובת הומוגנית נקראת גם בשם תמיסה, לדוגמה: סגסוגת. בתערובת הטרוגנית ניתן להבדיל בין מרכיבי התערובת; לדוגמה: בוץ, בו ניתן להבחין בגרגירי החול ומים. קיימות גם תערובות הומוגנית שלא ניתן להבחין בין מרכיבי התערובות מחמת קוטנם, אולם ניתן להבחין בהם באמצעים אופטיים. תערובות אלו מכונות תערובות קולואידיות.

לתערובות יש שמות שונים לפי מצבי הצבירה של החומרים בהן. תחליב הוא תערובת דמוית חלב, של נוזל שומני בנוזל המתערבב במים בקלות. סוג זה של תערובת נוטה להיפרד בקלות. החלב התעשייתי, להבדיל מחלב ישירות מן הפרה, עובר תהליך המגון אשר מיועד לאחד את מרכיבי החלב לידי תערובת אחידה. לאחר הקפאה עשוי החלב להיפרד למרכיביו.

תרחיף הוא תערובת של אבקה בנוזל. תרופות ילדים רבות (סירופים) משווקות באופן זה. גם סוג זה של תערובת נוטה להיפרד, ודרוש ניעור לפני השימוש בתרופה.

הסגסוגת היא תערובת מתכות, אשר אינה נוטה להיפרד בנקל. אטומי כל מתכת מסודרים עדיין בגרעינים שלמים בתוך הסגסוגת. גרעיני המתכת מהווים גבישים זעירים, שבתוכם דומה מבנה המתכת למבנה הרגיל שלה, כאשר היא טהורה. אך הגרעינים משולבים אלה באלה במבנה חזק ויציב.

הפרדה
-----

בתחומים רבים יש צורך להפריד תערובת למרכיביה, למטרות מגוונות כמו טיהור מים, הפקת מתכות, הפרדת תוצרי נפט, ניתוח וזיהוי דוגמה כימית, ועוד.

שיטות הפרדה מנצלות הבדלים בתכונות החומרים בתערובת. להלך מספר דוגמאות:

* **סינון** מנצל הפרדי גודל בין חלקיקים, כמו חלקיקי מוצק במים.
* **המסה** מנצלת הבדלי מסיסות בין חומרים שונים - לדוגמה, מלח בישול (נתרן כלורי) מתמוסס בקלות במים, אך מלחים רבים אחרים לא.
* **זיקוק** מנצל הבדלים בטמפרטורת הרתיחה של החומרים בתערובת.

ראו גם
------

* קולואיד
* תערובת רצמית
* תמיסה
* תרכובת

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **תערבת** |
| ויקימילון ערך מילוני בוויקימילון: **תערבת הומוגנית** |
| ויקימילון ערך מילוני בוויקימילון: **תערבת הטרוגנית** |
| ויקיציטוט ציטוטים בוויקיציטוט: **תערובת** |
| ויקישיתוף תמונות ומדיה בוויקישיתוף: **תערובת** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541033105171
* BNE: XX534319
* BnF: cb11936928s (data)
* GND: 4132151-0
* LCCN: sh85086334
* NDL: 00576600

 |
**עמירם עיני** (נולד ב-18 בספטמבר 1973) הוא דוגמן ומוזיקאי נורווגי-ישראלי.

ביוגרפיה
--------

עיני נולד בנורווגיה לאם נורווגית ואב ישראלי ולמד בבית ספר לאומנויות. 

בגיל 20 עבר לגור בישראל ולאחר חצי שנה עבר לאוסטרליה בעקבות פנייה של סוכנות דוגמנות אוסטרלית. הוא הופיע בפרסומות רבות בטלוויזיה ובין היתר של מי עדן, קוקה-קולה ומספר פרסומות של ב"פסק זמן" בין היתר כגולש סקי.

הוא הופיע גם בקמפיינים של ורסאצ'ה, ארמני, צ'רוטי וג'אנפרנקו פרה והיה לאחד הדוגמנים הישראלים המצליחים בעולם.

הוא עבד בתעשיית האופנה בפריז, מילאנו וניו יורק וב-2003 הצטלם לקולקצייה של המותג האמריקאי "WRANGLER".

ב-2007 דגמן לחברת H&O, הוא דגמן בפרסומות לבשמים פלטיניום וטיטניום וב-2009 דגמן לחברת פולגת.

ב-2010 שימש כפרזנטור של חברת "ml men" ובנוסף שימש כדוגמן של המשביר לצרכן והופיע בפרסום של מנו ספנות.

הוא מיוצג בארבע עשרה סוכנויות דוגמנות שונות באירופה ובארצות הברית. עיני עוסק גם באומנות והציג תערוכות של ציוריו. בין היתר הציג תערוכה הנקראת "15 שניות" ועסקה במבצע עמוד ענן ובזמן הקצר שיש לאזרחים לרוץ למקלטים.

עיני מתאמן באמנויות לחימה. בענף ספורט זה ב-1999 זכה במקום הראשון בגביע האירופאי ודורג שני באליפות צרפת הפתוחה.

ב-2014 שיחק בתפקיד הראשי בסרט "שגר אותי לחלל, סשה!".

ב-2019 התמודד באודישן לעונה 5 של The Voice (ישראל) אך אף אחד מהשופטים לא הסתובב.

Amiraminc
---------

ב-2002 הוא החל ללמוד מוזיקה ופיתוח קול באיטליה.

ב-2005 הקים את להקת "Amiraminc" שם הוא משמש כסולן ראשי, הלהקה משלבת מוזיקת רוק עם מוזיקה אירית אתנית.

אלבומם הראשון שיצא ב-2007 נקרא "Little defects" והוקלט בין היתר בנורווגיה ובאנגליה בשיתוף פעולה עם המפיק של להקת א-הא לייף ג'ונסון, באוגוסט באותה שנה יצאה הלהקה לסיבוב הופעות באנגליה.

ב-2010 הקליטה הלהקה את השיר "I Guess I Must Be Wrong" העוסק בתמיכה בפליטים המגיעים לישראל מאפריקה ובקליפ לשיר הופיעו מספר ידוענים וביניהם מיכל ינאי ורז מאירמן, באותה שנה צילמה הלהקה את הקליפ לשירם "Can't Pretend" בו הופיעה הרקדנית אנה ארונוב, אלבומם השני נקרא "Undefined".

עיני כתב והלחין מספר שירים ובנוסף הוא מלמד פיתוח קול.

ב-2012 הוציא אלבום נוסף.

חיים אישיים
-----------

עיני נשוי לשרי ולהם שתי בנות, לפני כן התגורר בצרפת מספר שנים שם היה נשוי לאישה מקומית.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **עמירם עיני** |

* אתר האינטרנט הרשמי של עמירם עיני
* עמירם עיני, ברשת החברתית פייסבוק

* עמירם עיני, ברשת החברתית אקס (טוויטר)

* עמירם עיני, ברשת החברתית אינסטגרם
* AmiraM - Alternative Folk Rock
* איריס אברמוביץ', אני, עמירם עיני, באתר ynet, 6 באוקטובר 2010

הערות שוליים
------------

1. ↑  שגר אותי לחלל, סשה!, באתר ספר הקולנוע הישראלי, ‏2017-12-24
2. ↑  נמרוד דביר, עיינים גדולות, באתר ynet, 9 בינואר 2008
3. ↑  שירות גלובס, ‏סינגר-סונגרייטר: עמירם עיני פותח בקריירת סולו, באתר גלובס, 22 באוקטובר 2012  
עכבר העיר, האזינו: עמירם עיני יוצא בקריירת סולו, באתר הארץ, 29 באוקטובר 2012

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 266c072f-5ed9-45d1-b4f4-1bf792f5d17a

 |
**אלברט ריירה אורטגה** (בספרדית: **Albert Riera Ortega**; נולד ב-15 באפריל 1982 במנקור, מיורקה) הוא כדורגלן עבר ספרדי ששיחק בעמדת הקיצוני השמאלי וכיום מאמן את קבוצת בורדו מליג שתיים בצרפת

קריירה
------

ריירה החל את הקריירה שלו במיורקה, וזכה עימה בגביע המלך הספרדי בשנת 2003, כאשר פתח בקביעות בהרכב הקבוצה. במשך שלוש עונותיו במועדון כמקצוען הוא שיחק 46 פעמים בליגת העל הספרדית, והבקיע שש פעמים מעמדת הקיצוני.

בקיץ 2003 עבר ריירה לז'ירונדן דה בורדו, והיה חלק קבוע בהרכב הקבוצה במשך שתי עונות. הוא ערך למעלה מ-50 הופעות במסגרת ליגת העל הצרפתית עבור המועדון הצרפתי, וכבש ארבעה שערים.

ריירה חזר לספרד בשנת 2005, כאשר חתם בקבוצת אספניול. במהלך עונתו הראשונה באספניול הוא שיחק בשמונה משחקי ליגה בלבד, מה שהוביל בינואר 2006 למעברו למנצ'סטר סיטי, אך גם שם לא הצליח לבסס את מעמדו בקבוצה, וחזר לאספניול לפני פתיחתה של עונת 2006/07.

במהלך אותה עונה, אספניול העפילה עד לגמר גביע אופ"א. היא הפסידה במשחק הגמר לסביליה בדו-קרב בעיטות עונשין, אף על פי שריירה כבש במהלך המשחק. ריירה כבש ארבעה שערים והציג יכולת גבוהה מאוד בעונה זו, שסייעה לקבוצתו להצליח. במהלך שתי תקופותיו באספניול, כולל זו שלפני ההשאלה למנצ'סטר סיטי, הוא ערך 72 הופעות וכבש שמונה שערים.

בקיץ 2008 חתם ריירה על חוזה לארבע שנים בליברפול, לאחר ספקולציות רבות, ב-1 בספטמבר 2008, תמורת 8 מיליון ליש"ט. הוא הבקיע את שערו הראשון עבור ליברפול בניצחון 2-3 על ויגאן את'לטיק ב-18 באוקטובר 2008, והבקיע את שערו הראשון בקריירה בליגת האלופות בניצחון ליברפול 1-3 על פ.ס.וו. איינדהובן ב-9 בדצמבר 2008. הוא כבש שלושה שערי ליגה בעונת 2008/09 עבור קבוצתו, שסיימה במקום השני בפרמייר ליג.

ביולי 2011 חתם באולימפיאקוס היוונית שם שיחק עונה אחת. בספטמבר 2011 חתם בגלאטסראיי הטורקית. במרץ 2014 חתם בווטפורד האנגלית עד לסוף העונה. בנובמבר 2014 חתם באודינזה אך לא שותף באף משחק בקבוצה. 

ב-5 במרץ 2015 חזר לקבוצת נעוריו וחתם במיורקה. ב-14 בספטמבר 2015 חתם בזאברץ' הסלובנית. ב-22 בינואר 2016 חתם בקופר, אך במדיה שיחק רק משחק אחד ולאחר מכן פרש ממשחק פעיל.

### נבחרת לאומית

לריירה 16 הופעות במדי הנבחרת הלאומית של ספרד, בהן כבש ארבעה שערים. בהופעת הבכורה שלו בנבחרת, ב-13 באוקטובר 2007, הוא הבקיע שער במשחק מול דנמרק, בניצחון 1-3 במסגרת משחקי מוקדמות יורו 2008.

עם זאת, ריירה לא לקח חלק בזכייתה של נבחרת ספרד ביורו 2008 באוסטריה ושווייץ. הוא זומן מחדש לסגל באוקטובר 2008 למשחקי מוקדמות מונדיאל 2010, במקום דייגו קאפל שנעדר בשל פציעה. הוא שיחק עם נבחרת ספרד גם בגביע הקונפדרציות 2009, וזכה עמה במקום השלישי.

קישורים חיצוניים
----------------

ויקישיתוף מדיה וקבצים בנושא **אלברט ריירה** בוויקישיתוף
* אלברט ריירה, ברשת החברתית אקס (טוויטר)
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt
* דף השחקן באתר הרשמי של ליברפול

| **נבחרת ספרד – גביע הקונפדרציות 2009** |
| --- |
| 1 קסיאס • 
2 אלביול • 
3 פיקה • 
4 מרצ'נה • 
5 פויול • 
6 פאבלו • 
7 וייה • 
8 צ'אבי • 
9 טורס • 
10 פברגאס • 
11 קפדבילה • 
12 בוסקטס •
13 לופס • 
14 אלונסו •
15 ראמוס •
16 יורנטה •
17 גוויסה •
18 ריירה •
19 ארבלואה •
20 קאסורלה •
21 סילבה •
22 מאטה •
23 ריינה •
מאמן: דל בוסקה | ספרדספרד |
**ערמון (עמרם) לרדו** (נולד ב-24 במרץ 1930, פאס, מרוקו) היה ראש המועצה המקומית השני של דימונה ומאוחר יותר, ראש עיריית דימונה.

לרדו עלה ארצה בשנת 1948 ומייד גויס לצבא. ב-1958 מונה לראש המועצה של דימונה. ב-1959 זכה בבחירות הראשונות לראשות המועצה והיה לראש המועצה השני, וכיהן בתפקיד עד ל-1966. ב-1974 נבחר שוב לראשות דימונה, לאחר שזו כבר הוכרזה כעיר, וכיהן עד ל-1978.

העלייה ארצה
-----------

השמועות על מלחמת העצמאות הגיעו למרוקו, ולרדו רצה לעלות לארץ ישראל על מנת להשתתף במאמץ המלחמתי. בשנים הללו, מרוקו אסרה על נתיניה היהודים להגר ממרוקו. למרות זאת, החליט לרדו לצאת ממרוקו ביחד עם שני חברים. הם עלו על אוטובוס שנסע לכיוון עיירה הגובלת עם אלג'יריה. לרוע מזלם, שוטרים שבדקו את האוטובוס זיהו כי הם צעירים יהודים המנסים לצאת ממרוקו, והם בילו כשבוע במאסר.

לאחר שובו לפאס יצר קשר עם גנרל בדימוס, גנרל זה נסע עם לרדו ברכבת ועל ידי הצגת המדליות שלו גרם לשוטרים להימנע מבדיקת תעודותיו של לרדו. הוא חצה את הגבול לעיר הנמל אוראן שבאלג’יריה ומשם בעזרת תעודת זהות מזויפת הגיע למרסיי שבצרפת. שם בעזרת שליחי עלייה, עלה לספינת מעפילים ולאחר כשבוע הגיע לנמל חיפה.

מיד עם הגיעו ארצה, גויס לרדו לצה"ל וצורף לחטיבת גולני. במהלך שירותו עבר קורס חובשים, קורס מ"כים, קורס רבי סמלים וקורס קצינים.

המעבר לדרום והכניסה לפוליטיקה
-----------------------------

לאחר שחרורו מהצבא מצא עבודה במפעלי ים המלח, ועבר לגור בעיירה דימונה. במסגרת עבודתו יצג את עובדי העיר דימונה במפעל.
בשנת 1958 הוחלט להפריד את העיר דימונה מן המועצה האזורית תמר ולרדו מונה לראש המועצה הממונה הראשונה בדימונה.
לאחר כשנה, בנובמבר 1959 נערכו בחירות, ולרדו היה ראש המועצה הנבחר הראשון בדימונה. הוא המשיך לכהן בתפקיד זה ברצף עד שנת 1966. לאחר מכן פנה לפעילות עסקית.

בשנת 1974 נקרא אל הדגל על ידי חברי מפלגתו, התמודד בבחירות וזכה לכהן פעם נוספת בין השנים 1974–1978. בשנת 1978 לאחר שנים רבות של פעילות ציבורית החליט לפרוש ולעבור לפעילות במגזר הפרטי.

קישורים חיצוניים
----------------

ויקישיתוף מדיה וקבצים בנושא **ערמון לרדו** בוויקישיתוף
* מידע אודות ערמון לרדו, באתר עיריית דימונה
* אתר למנויים בלבד קובי בן שמחון, 50 שנה למוסף הארץ - לאן הגיעו שלושת מנהיגי עיירות הפיתוח שרואיינו לפני 50 שנה, באתר הארץ, 28 בנובמבר 2013

| ראשי עיריית דימונה  |
| --- |
| 

|  |
| --- |
| אליעזר מילרוד • ערמון לרדו • גבי סבג • ישראל נבון • יצחק פרץ • ז׳אק אמיר • אלי הללי • גבי ללוש • מאיר כהן • אלי בורנשטיין • בני ביטון |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009912675305171
* VIAF: 5183161453838864330005
* WorldCat (עם VIAF): 5183161453838864330005

 |
**סרגיי סחנובסקי** (נולד ב-15 במאי 1975) הוא מחליק אמנותי על הקרח ישראלי. זוכה מדליית ארד באליפות העולם (נאגנו 2002) ומקום שישי באולימפיאדת החורף (סולט לייק סיטי 2002) ביחד עם גלית חייט.

ביוגרפיה
--------

סחנובסקי הוא יליד מוסקבה, טרם עלייתו לישראל היה אלוף עולם לנוער עם יקטרינה סבירינה וגם בן זוגה של מרינה אניסינה, שזכתה במדליית זהב עבור צרפת באולימפיאדת סולט לייק סיטי (2002) ביחד עם גוונדל פזרה.

משנת 1995 סחנובסקי הוא בן זוגה של גלית חייט ועמה הגיע להשגים שונים ובהם: תשע פעמים זכה באליפות ישראל, מקום חמישי באליפות העולם (ניס 2000), מקום רביעי באליפות אירופה (טורינו 2005) והשיא מדליית ארד באליפות העולם בנאגנו בשנת 2002, המדליה הראשונה, והיחידה עד כה, של ישראל באליפות עולם בספורט החורף.

באולימפיאדת נאגנו (1998) סחנובסקי וחייט סיימו במקום ה-14, באולימפיאדת סולט לייק סיטי (2002) סיים הזוג במקום השישי ובאולימפיאדת טורינו (2006) סיים במקום ה-8, כאשר הניקוד שלהם נפגע עקב נפילה של חייט בריקוד החובה.

קישורים חיצוניים
----------------

ויקישיתוף מדיה וקבצים בנושא **סרגיי סחנובסקי** בוויקישיתוף

* סרגיי סחנובסקי, באתר olympedia.org
* אתר האינטרנט של סחנובסקי וחייט

|  משלחת ישראל לאולימפיאדת סולט לייק סיטי (2002)  |
| --- |
| החלקה אומנותית **החלקה אומנותית** | אלכסיי בלצקי • נטליה גודינה • גלית חייט • סרגיי סחנובסקי |
| החלקה מהירה **החלקה מהירה במסלול קצר** | אולגה דנילוב |

|  משלחת ישראל לאולימפיאדת טורינו (2006)  |
| --- |
| החלקה אומנותית **החלקה אומנותית** | אלכסנדרה זרצקי • רומן זרצקי • גלית חייט • סרגיי סחנובסקי |
| סקי אלפיני **סקי אלפיני** | מיכאל רנז'ין |
באלקטרומגנטיות, **סוספטיביליות מגנטית,** או **רגישות מגנטית** (לטינית: *susceptibilis*, "פתוח"; לרוב תסומן ב- χ) היא מדד למגנטיות של חומר. הסוספטיביליות מציינת אם חומר מסוים נמשך לתוך שדה מגנטי או נהדף ממנו החוצה. מדידות קוונטיות של סוספטיביליות מספקות גם תובנות על מבנה של חומרים, הקשרים הכימיים בהם ורמות האנרגיה.

הגדרה של עוצמת הרגישות
----------------------

 ערך מורחב – **פרמאביליות**  

סוספטיביליות מגנטית היא קבוע חסר ממדים, המציין את מידת המגנטיות של חומר בתגובה להפעלת שדה מגנטי חיצוני. מונח קשור הוא המגנטיות (**magnetizability**), היחס בין מומנט מגנטי וצפיפות השטף המגנטי. פרמטר קשור הוא חדירות, אשר מבטא את סך המגנטיזציה של חומר ועוצמתו.

את *עוצמת הסוספטיביליות המגנטית* הנפחית, המיוצגת על ידי {\displaystyle \chi \_{V}}, (או לעיתים {\displaystyle \chi \_{M}} , כדי להבדילה מ- {\displaystyle \chi \_{E}} , שמייצג את הסוספטיביליות החשמלית), מגדירים במערכת היחידות הבינלאומית:

**M**=**χv *H***

כאשר:

**M** הוא מגנטיזציה של החומר (דיפול מגנטי ליחידת נפח), נמדד באמפר למטר.
**H** הוא כוח השדה המגנטי, אשר גם נמדד באמפר למטר.

קישורים חיצוניים
----------------

* סוספטיביליות מגנטית, באתר אנציקלופדיה בריטניקה (באנגלית)

הערות שוליים
------------

1. ↑  "magnetizability, ξ". *IUPAC Compendium of Chemical Terminology—The Gold Book* (2nd ed.). International Union of Pure and Applied Chemistry. 1997. אורכב מ-המקור ב-2016-03-04. נבדק ב-2016-09-27.
2. ↑  O'Handley, Robert C. (2000). *Modern Magnetic Materials*. Hoboken, NJ: Wiley. ISBN 9780471155669.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543556705171
* GND: 4168567-2
* LCCN: sh85079750
* NKC: ph122547

 |
**משפט הבנקאים** הוא סרט תיעודי משנת 2022 שפורסם בכאן 11 ועוסק בפעילות קבוצת באים לבנקאים בהובלת עורך הדין ברק כהן. הסרט מתעד את פעילותו של כהן ושותפיו כנגד ראשי מערכת הבנקאות בישראל. יוצר הסרט הוא אליאב לילטי שהיה מעורב בהפקה (יחד עם סתיו מירון), בימוי, צילום וכתיבת הסרט.

חלק משמעותי מתקציב הפקת הסרט (כרבע מיליון ש"ח) גויס באמצעות מימון המונים בהדסטארט בתחילת 2020 בתמיכת למעלה מ-1,200 איש. הסרט נתמך גם על ידי הקרן החדשה לקולנוע וטלוויזיה, מפעל הפיס ומכון ון-ליר בירושלים.

נכון ל-1 באוקטובר 2023, הסרט צבר למעלה מ-558,000 צפיות באתר יוטיוב, מה שהפך אותו לאחת מהיצירות התיעודיות הנצפות ביותר של תאגיד השידור הישראלי.

העיתון מעריב והאתר "כיפה" פרסמו ביקורת חיובית על הסרט. המגזין "פורטפוליו" פרסם ביקורת מעורבת על הסרט עם ציון שלכ-3.5 כוכבים מתוך 5.

קישורים חיצוניים
----------------

* אתר האינטרנט הרשמי של משפט הבנקאים באתר תאגיד השידור הישראלי
* משפט הבנקאים, סרטון באתר יוטיוב
* משפט הבנקאים, ברשת החברתית פייסבוק

הערות שוליים
------------

1. ↑  משפט הבנקאים, באתר דוקאביב 2022 - הפסטיבל הבינלאומי לקולנוע דוקומנטרי בתל-אביב
2. ↑  בואו לתמוך בסרט "משפט הבנקאים"!, באתר headstart.co.il
3. ↑  כאן 11 תשדר סרט דוקו שאף ערוץ לא יעז לשדר, באתר כיפה, ‏2022-08-16
4. ↑  דרור רפאל, ‏"משפט הבנקאים" הוא הסרט הישראלי הכי חשוב שלא ראיתם, באתר מעריב אונליין, 3 בספטמבר 2022
5. ↑  משפט הבנקאים: כשכולם הלכו נשארה הנוסטלגיה, באתר מגזין פורטפוליו, ‏2022-09-06
**אריאל אלמוג** (נולד ב-8 בנובמבר 1966, כ"ה בחשוון התשכ"ז) הוא איש צבא ועסקים ישראלי, שקידם יוזמות לשילוב אוכלוסיות חלשות. קיבל צל"ש ממפכ"ל המשטרה על מניעת פיגוע התאבדות ב-2001.

ביוגרפיה
--------

נולד וגדל בטבריה והתחנך בנעוריו בכפר הנוער הודיות. אלמוג הוא בוגר האוניברסיטה העברית בירושלים כהנדסאי תעשייה וניהול ובעל תואר ראשון מאוניברסיטת בר-אילן.

### שרות צבאי

בשנת 1985 אלמוג התגייס לצה"ל במסלול לוחם ומפקד במשך 25 שנה. בין 1985–1988 שירות סדיר גדוד חת"מ נמר ביחידת מורן השייכת לתותחנים. ב-1988 אלמוג חתם קבע ב-720 (או"ג). ב-1994 שירות ביחידות השריון (גדוד גור 433). ב-2009 התמנה אלמוג למפקד בסיס פיקוד העורף.

תוך כדי שירות אלמוג פיתח תוכנית לשילוב בעלי צרכים מיוחדים בצה"ל וכיום משרתים כ-800 צעירים בעלי צרכים מיוחדים בכלל צה"ל.

ב-2012 אלמוג חבר לעמותת ״יד לילד המיוחד״ והתמנה ליו"ר ״גדולים במדים״. יחד הם הרחיבו את המיזם לכלל ישראל. כיום משתלבים מתנדבים רבים בצה"ל ובקהילה במסגרת תוכנית זאת. על כך זכה אלמוג בפרס ״אות נשיא המדינה״.

### פעילות עסקית

אלמוג הקים חברה לייצור מערכות סינון אב"כ ושימש כבעלים וכמנכ"ל. כן יזם ופיתח חברה סולארית "שי לי סולאר בע"מ" וכיום הוא מנכ"ל ובעלים, כמו כן ניהל בתי אבות ובתי מלון במהלך השנים.

### פעילות ציבורית

ב-2 באוגוסט 2001 ארב אלמוג לבדו למחבל מתאבד שאיים לפוצץ עצמו בתוך אוטובוס עם 62 נוסעים. במעשה גבורה הצליח אלמוג לנטרל את המחבל ובכך הציל את חייהם של 62 הנוסעים שהיו על האוטובוס. על מעשהו זה קיבל צל"ש מטעם המפכ"ל.

בבחירות בנס ציונה ב-2019 ייסד אלמוג מפלגה עצמאית והתמודד תחילה לראשות העירייה. שבועיים לפני הבחירות הצטרף למפלגת השלטון בעיר לבקשת ראש העיר המכהן, ולאחר הבחירות מונה לתפקיד סגן ראש העירייה.

במסגרת תפקידו כסגן ראש העיר, אלמוג אחראי על הביטחון והפיקוח העירוני. כמו כן הוא חבר בוועדות הבנייה והמכרזים של העירייה ומכהן כיו"ר ועדת ההנחות.

במהלך כהונתו כסגן ראש עיריית נס ציונה, אלמוג תורם את שכרו לקהילה.

חיים אישיים
-----------

נשוי לסיגלית ואב לשלושה, ביניהם הכדורגלן אילון אלמוג, מתגורר בנס ציונה.

הערות שוליים
------------

1. מ אריאל אלמוג 346071, באתר הגבורה
2. זה האיש שהציל בגופו 62 ישראלים ממחבל, ערוץ 7
3. אריאל אלמוג מנע פיגוע באוטובוס, ynet
4. אריאל אלמוג זכה להוקרה על תרומתו לבעלי מוגבלויות, ערים
**MODY 2** היא אחת הצורות של סוכרת מסוג MODY (קיצור של: "Maturity onset diabetes of the young", בתרגום לעברית: סוכרת מבוגרים התוקפת צעירים). MODY היא סוג נדיר יחסית של מחלת הסוכרת (כ-1%-2% מתוך כלל חולי הסוכרת), המתאפיין בערכי סוכר גבוהים המופיעים בגיל צעיר, אך נמוכים משמעותית מאשר בסוכרת מסוג 1. מתוך כ-11 סוגי MODY, הסוג MODY2 הוא השני בשכיחותו, ומהווה 30%-70% מכלל מקרי ה־MODY.

MODY2 מורשת באופן אוטוזומלי דומיננטי. תורשה דומיננטית פירושה שגן פגום מהורה אחד מסוגל לגרום למחלה, למרות שהגן התואם מההורה השני הוא נורמלי. אם הורה אחד בלבד יש לו פגם גנטי, לכל ילד יש סיכוי של כ-50% לרשת את ההפרעה. שלא כסוכרת מסוג 1 או 2, MODY אינה מחלה אוטואימונית.

מקור המחלה
----------

מקור המחלה הוא מוטציה גנטית בגלוקו-קינאז הנמצא בתאי בטא שבלבלב. גלוקו-קינאז הוא אנזים שתפקידו להפוך את הגלוקוז שבדם לגלוקוז-6-פוספט אשר זמין לתהליכים תוך תאיים. כמו כן, לגלוקו-קינאז תפקיד חשוב בוויסות מטבוליזם הפחמימה: הוא משמש גלאי גלוקוז ומעורר את פעילות המטבוליזם כתגובה לעליה או צניחת רמת הגלוקוז. 

גלוקו-קינאז מהווה חיישן גלוקוז לתאי הבטא. כאשר הוא נפגע, נפגעת כאמור גם ההמרה של הגלוקוז לגלוקוז-6-פוספט, וכתוצאה מכך הגלוקו-קינאז אינו מרגיש ברמות הסוכר הגבוהות. יש צורך בריכוז גבוה יותר של גלוקוז על מנת להפריש את אותה רמת אינסולין מתאי הלבלב, ורמת הסוכר בדם עולה. אצל אדם בריא, גלוקו-קינאז מעורר הפרשת אינסולין כשהגלוקוז עולה על 90 מ"ג/ד"ל. ב־MODY2 מוטציות בגן גורמות למולקולת גלוקו-קינאז להיות רגישה פחות לרמות העולות של הגלוקוז. יש לתאי בטא את היכולת להפריש אינסולין, אבל הם עושים זאת רק מעל סף גבוה של סוכר בדם (בדרך כלל 126-144 מ"ג/ד"ל). מצב זה מייצר היפרגליקמיה כרונית, מתונה, שהיא בדרך כלל ללא תסמינים ותופעות לוואי.

יש לציין שהמחקר בתחום סכרות נדירות אלו עודנו באיבו, וקשה למצוא מחקרים וסטטיסטיקות מקיפות וסופיות.

טיפול
-----

רמת ההיפרגליקמיה ב-MODY2 בדרך כלל אינה מחמירה עם הגיל באופן דרמטי כמו בסוכרת רגילה, וסיבוכים לטווח ארוך הם נדירים. בילדים ובמבוגרים בריאים, ניתן למנוע היפרגליקמיה על ידי תזונה בריאה ופעילות גופנית. פעילות גופנית קבועה היא הגורם המשמעותי ביותר במניעת הסתבכות המחלה. עם זאת, כאשר החולים נכנסים לגילאי 50 ו-60, לפעמים אין בכך די באלה כדי לשלוט בהיפרגליקמיה. במקרים אלה, תרופות רבות עבור סוכרת מסוג 2 אינן יעילות, משום שהם מתמודדות עם עמידות הגוף לאינסולין, ו־MODY2 אינו גורם כלל עמידות לאינסולין. תרופות אחרות (כמו Repaglinide ועוד) יכולות לעזור לגוף לווסת את רמת הגלוקוז על ידי גירוי הלבלב לשחרר אינסולין לפני ארוחות.

קישורים חיצוניים
----------------

* סוגי MODY והגורמים להם בוויקיפדיה (באנגלית)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**עידן ארץ** (נולד ב-2 באפריל 1995) הוא פובליציסט, פעיל חברתי, עיתונאי ובלוגר כלכלי ישראלי, אשר עובד כעיתונאי דאטה בעיתון גלובס.

ביוגרפיה
--------

נולד בראשון לציון בשם עידן הולשטיין ולמד בכיתת מחוננים בבית הספר "הראשונים" בהרצליה. ב-2014 תרגם לאנגלית את הספר "קוד הנצח" ("The Immortality Code") של לירון פיין. בגיל 20, שינה את שם משפחתו ל"ארץ". במהלך תקופת נעוריו השתייך לשמאל הציוני, היה פעיל בנוער העבודה, תמך בשלי יחימוביץ וגילה עמדות סוציאל-דמוקרטיות. בוגר תואר ראשון בכלכלה ובהיסטוריה מאוניברסיטת תל אביב.

בשנת 2016 החל לכתוב טורי דעה באתר מידה, ב-2020 כתב בלוג ב-TheMarker בשם "רדיקל חופשי" במקביל לעבודתו כחוקר רגולציה בפורום קהלת. ביוני 2021 עזב את TheMarker ואת פורום קהלת והחל לכתוב בגלובס כעיתונאי דאטה.

כחלק מפעילותו למען קידום חופש הפרט בישראל, היה ממקימי העמותה "חופש לכולנו", ארגון לקידום ערכי חופש הפרט והשוק החופשי ולהקטנת התערבות של פוליטיקאים בחיי האזרחים. וחבר הלובי הפוליטי "האינטרס שלנו".

בבחירות לכנסת העשרים וארבע היה חבר בצוות שניסח את המצע הכלכלי של מפלגת תקווה חדשה.

מאז 2020 מגיש את הפודקאסט "שנקל" עם רועי שוורץ תיכון. עם הצטרפותו לגלובס הצטרף למערך הפודקאסטים שלהם והחל להגיש את הפודקאסט "צוללים לתקציב".

דעותיו
------

ארץ מחזיק בדעות ליברטריאניות. הוא תומך בשוק חופשי, הפחתת רגולציות והורדת מיסים מתוך תפיסה שזה יצמצם את העוני בישראל. עוד תומך ארץ בלגליזציה של סמים, ביטול גיוס חובה והפיכת צה"ל לצבא מקצועי, הורדת אחוז החסימה, חיזוק סמכויותיה של רשות האסדרה, הנהגת אגרת גודש בכבישי המרכז וביטול החריגים ברפורמת הייבוא. ביחס למשבר הדיור בישראל, ארץ מאמין כי הפתרון טמון ברפורמה במיסוי העירוני והסרת חסמי בירוקרטיה על בנייה מתוך תפיסה שכך יגדל ההיצע.

חיים אישיים
-----------

נשוי לליאור שפירא, בעלת טור במקור ראשון ומקדמת אתרים. השניים גרים בירושלים.

קישורים חיצוניים
----------------

* עידן ארץ, ברשת החברתית פייסבוק
* עידן ארץ, ברשת החברתית אקס (טוויטר)
* עידן ארץ, ברשת החברתית טיקטוק
* סרטונים בערוץ של עידן ארץ, באתר יוטיוב
* כל הכתבות של עידן ארץ באתר TheMarker
* כל הכתבות של עידן ארץ באתר גלובס
* הפודקאסט "שנקל"

הערות שוליים
------------

1. ↑  חופש לכולנו - למען חירות הפרט (ע"ר) - בעלי תפקידים, באתר www.guidestar.org.il
2. ↑  האינטרס שלנו – הלובי שלך בכנסת
3. ↑  *לגליזציה של כל הסמים*, נבדק ב-2021-07-30
4. ↑  עידן ארץ, ישראל תרוויח ממעבר לצבא מקצועי, באתר מידה, ‏2016-08-17
5. ↑  קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**  קידום ערוץ יוטיוב: איך עושים את זה נכון? - ליאור שפירא מקדמת אתרים, באתר ליאור שפירא מקדמת אתרים, ‏1 ביולי 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007415076705171
* VIAF: 81156675140333582484
* WorldCat (עם VIAF): 81156675140333582484

 |
**אאוטרייט אקשן אינטרנשיונל** (באנגלית: **OutRight Action International**, לעיתים מוכר כ-**OutRight**) הוא ארגון לא-ממשלתי שעוסק בהפרות זכויות להט"ב. הארגון מתעד אפליה והפרות זכויות אדם על בסיס נטייתם המינית, זהות המגדרית, הביטוי המגדרי, ומאפייני המין שלהם בשיתוף עם פעילים, עורכי דין, תקשורת, ארגונים לא-ממשלתיים ובעלות ברית ברמה מקומית, אזורית, לאומית ובין-לאומית. הארגון משמש כארגון מייעץ במועצה הכלכלית-חברתית של האומות המאוחדות.

היסטוריה
--------

הארגון נוסד על ידי ג'ולי דורף ב-1990 בשם הוועדה הבין-לאומית לזכויות האדם של ההומוסקסואלים והלסביות (באנגלית: International Gay and Lesbian Human Rights Commission; בראשי תיבות: IGLHRC), ונרשם כארגון ללא כוונת רווח ב-7 בנובמבר 1990. על אף שהתמקד בתחילה בהפרות זכויות להט"ב ברוסיה, הארגון פעיל כעת בחלקים רבים של העולם, כולל אמריקה, אפריקה, המזרח התיכון ואסיה. מטה הארגון נמצא בניו יורק. משרדי החברה נמצאים גם בחוף המערבי של ארצות הברית, ספרד ומנילה. לארגון יש ארכיון דיגיטלי של תיעוד זכויות להט"ב למטרות חינוך ומחקר.

מאז 1994, הארגון מעניק את פרס פליפה דה סוזה לכבוד פעיל או ארגון זכויות אדם.

הארגון מעניק מדי פעם, מאז 2001, את פרס Outspoken למצטיינים מיוחדים. פרס Outspoken "מכיר בהנהגה של בעל ברית עולמי לקהילה הגאה אשר הביטוי הבוטה שלה תרמה באופן משמעותי לקידום הזכויות וההבנה של להט"בים בכל מקום".

ב-19 ביולי 2010, המועצה הכלכלית-חברתית של האומות המאוחדות הסמיכה את הארגון למעמד ארגון מייעץ למועצה. בשל הסמכה זו, הארגון יכול להשתתף בפגישות האו"ם, לתרום הצהרות ולשתף פעולה עם סוכנויות האו"ם.

ב-2015, במלאת 25 שנה לארגון, שינה הארגון את שמו לשמו הנוכחי, כדי להפוך אותו למכיל יותר.

קישורים חיצוניים
----------------

* 

* אתר האינטרנט הרשמי של אאוטרייט אקשן אינטרנשיונל (באנגלית)
* אאוטרייט אקשן אינטרנשיונל, ברשת החברתית פייסבוק

* אאוטרייט אקשן אינטרנשיונל, ברשת החברתית אקס (טוויטר)

* אאוטרייט אקשן אינטרנשיונל, ברשת החברתית אינסטגרם

* אאוטרייט אקשן אינטרנשיונל, סרטונים בערוץ היוטיוב

הערות שוליים
------------

1. ↑  From list of NGOs in consultative status with ECOSOC (ארכיון)
2. 1 2  Lavers, Michael K. (28 בספטמבר 2015). "EXCLUSIVE: IGLHRC to change its name". Washington Blade. ארכיון מ-2021-04-19. נבדק ב-2022-06-09. `{{cite news}}`:  (עזרה)
3. ↑  Founder of IGLHRC (ארכיון)
4. ↑  Charity Navigator (ארכיון)
5. ↑  The Felipa de Souza Award ~ OutRightInternational.org (ארכיון)
6. ↑  OutRight Honors LGBTIQ Human Rights Defenders (ארכיון)
7. ↑  Edih M. Lederer, "US gay rights group gets UN accreditation", July 19, 2010 (ארכיון)
8. ↑  U.S. Gay Rights Group Gets U.N. Accreditation (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no94014363
* VIAF: 155631932
* WorldCat: lccn-no94014363

 |
**שיבאם** (בערבית: **شبام**), היא עיירה בת כ-2,000 שנה בחצרמוות שבתימן, המונה כ-7,000 איש. בעבר שימשה כבירת ממלכת חצרמוות במשך מספר תקופות החל במאה ה-3 לפנה"ס. לעיתים מתייחסים את העיר כ"שיבאם חצרמוות", על מנת להבדילה מהעיירה שיבאם שבקרבת צנעא.

אתר מורשת תרבות עולם
--------------------

שיבאם מהווה את אחת הדוגמאות הראשונות לתכנון עירוני, המתבסס על בנייה לגובה. האדריכלות הייחודית שבה זיכתה אותה בהכרה כאתר מורשת עולמית של ארגון אונסק"ו, בשל העובדה כי על אף שבתיה של העיירה עשויים כולם מלבני בוץ, כ-500 בניינים עתיקים שגובהם 5–8 קומות נישאים לגובה ברחבי העיירה. הבניין הגבוה ביותר בעיירה הוא בגובה 29.15 מטר, וגובהו 8 קומות. ישנם עוד מספר בניינים בני 6–7 קומות, אך גובהם של רוב הבניינים הוא 5 קומות. העיר העתיקה, שצורתה מלבנית, מוקפת חומה ושטחה פחות מחצי קמ"ר בלבד.

מיקומה של העיירה על תלולית, הצילה את בתיה מהרס על ידי השיטפונות התכופים בוואדי חצרמוות, הזורם בקרבת מקום. עם זאת, השיטפון הגדול של 1532–1533 הגיע אף לשיבאם, והרס רבים מבנייניה. על כן, רוב המבנים בעיר הם מהמאה ה-16. עם זאת, נשארו בעיר מספר מבנים חשובים מהמאות הראשונות של האסלאם, כמו מסגד יום השישי, שנבנה בשנת 904, או הארמון משנת 1220 המשמש כמושב הממשלה. המראה המרשים של בנייניה המיתמרים מהמישור כצוק, זיכתה את שיבאם בכינוי "עיר גורדי השחקים העתיקה בעולם" או "מנהטן של המדבר". עם הכרזתה כאתר מורשת עולמית, המליצה הוועדה להרחיב את שטח האתר כדי שיכלול גם את וואדי חצרמוות הזורם בקרבת מקום, אשר בקרבתו אתרים היסטוריים רבים.

קישורים חיצוניים
----------------

ויקישיתוף מדיה וקבצים בנושא **שיבאם** בוויקישיתוף
* שיבאם באתר ארכ.נט
* אודות שיבאם באתר לשכת התיירות של תימן
* משרד האינפורמציה התימני
* Travel Adventures
* פרויקט ההתחדשות העירונית של שיבאם
* שיבאם (תימן), דף שער בספרייה הלאומית

| Flag of YemenFlag of Yemen סמל אונסק"וסמל אונסק"ו אתרי מורשת עולמית בתימן |
| --- |
| 

|  |
| --- |
| אתרי ממלכת סבא העתיקה • העיר ההיסטורית של זביד • העיר העתיקה בצנעא • העיר העתיקה מוקפת החומה של שבאם • ארכיפלג סוקוטרה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562415405171
* LCCN: n87898044
* VIAF: 154868327
* WorldCat (עם VIAF): 154868327

 |
מסעדת פלאפל בתל אביב, 1958
**שיר הפלאפל** (מכונה גם במילות הפתיחה של הפזמון: **ולנו יש פלאפל**) הוא שיר עברי שכתב דן אלמגור, הלחין משה וילנסקי ובוצע לראשונה על ידי ברוך נדב סולן להקת רביעיית איילון בשנת 1957.

השיר נכתב במסגרת חגיגות העשור למדינת ישראל, ומיד עם פרסומו הפך לפופולרי. הוא הופיע באלבומה של רביעיית איילון "ניו יורק – תל אביב" (1959). השיר זכה לגרסאות כיסוי, בהן של שושנה דמארי, צלילי העוד, ושל נסים גרמה, המוכרת אף יותר מהביצוע המקורי.

הפזמון מתאר את הפלאפל כמאכל הלאומי של מדינת ישראל. הפזמון מזכיר גם את שתיית הגזוז המקובל לשתותו לצד אכילת הפלאפל, את הפלפל החריף שמקובל להוסיף לפלאפל בפיתה ואת עדיפותו של הפלאפל המיוצר בידי יוצאי תימן, על פני זה המיוצר בידי אשכנזים.

השיר מופיע גם בספר הפזמונים של דן אלמגור **הצ'ופצ'יק של הקומקום** (2010).

בראיונות עמו סיפר אלמגור כי בסביבות שנת 2010 עדכן את השיר וכתב לו בית נוסף הפותח במילים "השיר הזה נכתב לפני הרבה שנים". הבית מציין כי גם לאחר כחמישים שנה מכתיבת השיר, הפלאפל עודנו הוא המאכל הלאומי בישראל.

קישורים חיצוניים
----------------

* "שיר הפלאפל" באתר בית לזמר העברי
* מילות השיר "שיר הפלאפל" באתר שירונט
* ברוך נדב מבצע את שיר הפלאפל, סרטון באתר יוטיוב

הערות שוליים
------------

1. 1 2  דן אלמגור ואיתן לב מדברים על עניין חשוב באמת - הפלאפל!, עם רבקה מיכאלי, 103fm,‏ 14 בינואר 2011.
הרב **ישראל שמעון שיין** (1857 – 11 במאי 1920, כ"ג באייר ה'תר"פ) היה ממייסדי שכונת מאה שערים בירושלים, שימש כמזכירם של הרב שמואל סלנט, הרב יהושע לייב דיסקין והרב שניאור זלמן פראדקין.

קורות חיים
----------

נולד במוהילב, בנו של דובער שיין, מחסידי חב"ד. אמו חאשא הייתה בת ישראל פאזנא, מרבני קהילת חב"ד בסטרדוב וקלימוביץ. אמו נפטרה בילדותו. בשנת 1870 עלה עם אביו לארץ ישראל והם התיישבו בירושלים.

נישא ללאה, בתו הבכורה של בכור אזולאי, מצאצאי החיד"א ורבי ישראל יפה המדפיס מקאפוסט.

בשנת 1875 היה ממייסדי שכונת מאה שערים בירושלים והיה משלושת המתיישבים הראשונים בשכונה. באותה שנה הוציא את הספר "עליות אליהו", לזכר רבי אליהו גוטמכר.

שימש כמזכירם של רבי שמואל סלנט ושל רבי יהושע לייב דיסקין. לאחר עלייתו של רבי שניאור זלמן פראדקין בעל ה'תורת חסד' מלובלין, שימש גם כמזכירו האישי. פרסם מאמרים בעיתוני התקופה ובהם "החבצלת". היה ראש החברה קדישא של כולל חב"ד וכולל ווהלין, ושימש כ"ראש הדגל" שלהן.

נודע בכישרון הציור שלו. בשנת 1881 שלח ציור פרי מכחולו של קבר רחל ויד אבשלום אל משה מונטיפיורי. יצירת ה"שויתי" שיצר מהווה דוגמה לציור
ה"שויתי" המסורתי וגם להתפתחות המוקדמת של הדפוס העברי בירושלים.

משפחתו
------

* גיסו (חתנו של בכור אזולאי) הרב מאיר בנימין שפירא, אביו של הרב משה אריה לייב שפירא, ראש ישיבת תורת אמת.
* גיסו (חתנו של בכור אזולאי) יעקב מנדלבאום.
* בנו יהודה דב שיין-אזולאי, מזכיר מוסדות עץ חיים וחבר ועד שכונת מאה שערים.
* בתו פייגא ברכה, אשת נחמן יוסף וילהלם. בתו רבקה נישאה לאדמו"ר מרחמסטריווקה רבי יוחנן טברסקי.
* בתו מרת חאשע איטה, אשת שמואל קירשנבוים. אבי "אתרוגי קירשנבוים". צאצאיו המשיכו את העיסוק בסחר אתרוגים בירושלים.

לקריאה נוספת
------------

* **אי"ש האשכולות** - תולדות הגאון החסיד רבי ישראל שמעון שיין-אזולאי זצ"ל

קישורים חיצוניים
----------------

* תמונתו, אתר בידספיריט
* ברכת שנה טובה מאוירת, אתר בידספיריט
* גלויה מאוירת, משלוח מנות, אתר בידספיריט

* מכתב בכתב ידו, אתר בידספיריט
* קברו, אתר "עיר דוד"

הערות שוליים
------------

1. ↑  מכתב מאת השר מונטיפיורי, אתר בידספיריט
2. ↑  אתרוגי שמואל קירשנבוים, משתלת יערים.
אבקת אפייה
**אבקת אפייה** היא כימיקל יבש (או תערובת כימיקלים) בו נעשה שימוש באפייה.

המצאת אבקת האפייה
-----------------

אבקת האפייה החלה להימכר כבר במחצית הראשונה של המאה ה-19, אך האבקה המודרנית שאנו מכירים כיום הומצאה על ידי מדענים בגרמניה בשנת 1898. אבקת האפייה היוותה פריצת דרך בתחום האפייה, ויש המחשיבים אותה כפריצת הדרך העיקרית באפייה המודרנית. קודם להופעתה יכלו טבחים להתפיח את הבצק רק באמצעות הקצפת ביצים נמרצת; מחמצת; או בעזרת שמרים.

כימיה
-----

התערובת באבקה זו מכילה מלחים שבהתמוססותם במים מתנהגים כבסיסים וכחומצות. אחד המרכיבים הוא בדרך כלל סודה לשתייה שממנה מתקבל בסיס לאחר ההתמוססות במים. מקורה של החומצה במלח אחר שנמנה עם מרכיבי אבקת האפייה. בנוסף למלחים נמצא באבקת האפייה עמילן שתפקידו לספוג לחות ולשמור על המלחים יבשים. כאשר באה התערובת במגע עם מים, החומצה והבסיס מגיבים ויוצרים את גז הפחמן הדו-חמצני, אשר יוצר בועות בבצק ועוזר בהתפחתו.

רוב אבקות האפייה המודרניות מכילות שני מלחי חומצות, אחד שמגיב בטמפרטורת החדר, המתפיח את הבצק בזמן הכנתו, ושני המגיב בטמפרטורות גבוהות יותר וגורם להתפחה נוספת בזמן האפייה. מלחי החומצות הנפוצים המגיבים בטמפרטורת החדר כוללים קרם טרטר, סידן זרחתי וחומצה ציטרית.

פעולתה של אבקת האפייה מושפעת מתנאי הגובה במקום הבישול. ככל שלחץ האוויר נמוך, כך תגובת ההתפחה תגבר ועלולות להתקבל תוצאות בלתי רצויות, כגון צניחה מוחלטת של המאפה או בצק בעל מרכז רופף. כך, מתכון מסוים למאפה יכול להיאפות במידה נכונה בגובה פני הים, אך בגובה גבוה יותר, למשל בגובה של מעל ל-3,000 רגל, ייכשל, ובמקרה כזה ניתן להפחית את כמות האבקה, להשתמש בבצק רב יותר, או שניהם.

בריאות
------

חלק מאבקות האפייה בתעשייה מכילות כמויות גבוהות של נתרן, בעיקר במוצרי מאפה ללא גלוטן ולכן אינן טובות לסובלים מבעיות בריאות הקשורות בצריכה עקבית גבוהה של נתרן.

חלק מאבקות האפייה מכילות מלחי אלומיניום (כדוגמת קלציום אלומיניום פוספט). מלחי אלומיניום פועלים כחומצות המגיבות בטמפרטורות גבוהות.

מלחים אלו מצויים לא רק באבקות אפייה, אלא גם בתחליפי חלב לקפה. במלחי האלומיניום אין שום סיכון ידוע לבריאות האדם, או סיבה להניח כי ייתכן סיכון כזה.
עם זאת, ישנם אנשים הרגישים לטעמם או המתנגדים להוספתם למוצרים שונים, ולכן כיום קיימות אבקות אפייה ללא מלחי אלומיניום.

קישורים חיצוניים
----------------

ויקישיתוף מדיה וקבצים בנושא **אבקת אפייה** בוויקישיתוף
* אבקת אפייה, באתר אנציקלופדיה בריטניקה (באנגלית)

הערות שוליים
------------

1. 1 2  **אנציקלופדיה לבישול ולאפיה**, כרך 1, הוצאת רביבים, 1982, עמ' 20

|  |  |
| --- | --- |
| בקרת זהויות עריכת הנתון בוויקינתונים | 
* GND: 4211474-3

 |